
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 397 

9 Ιουνίου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργίας 
ζώνης παραλίας, στη θέση «Αγ. Ερμιόνη» Κοιν. Θυ- 
μιανών Δήμου Αγ. Μηνά, Ν. Χίου, Νομού Χίου. 1 

Π0Λ0ΕΔ0ΜΙΑ 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζη- 
μιώσεως λόγω προσκυρώσεως τμήματος εκτάσε- 
ως κείμενης εις την περιφέρειαν του Δήμου Χαϊδα- 
ρίου Ατπκής. 2 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1044832/4053/Β0010 (1) 

Καθορισμός των ορίων του αιγιαλού και δημιουργίας ζώ¬ 
νης παραλίας, στη θέση «Αγ. Ερμιόνη» Κοιν. Θυμιανών 
Δήμου Αγ. Μηνά, Ν. Χίου, Νομού Χίου 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγρ. 9 του άρθρου 1 του Κεφα¬ 
λαίου Β'της 0.208/181/26.4.82 (ΦΕΚ214/26.4.82τ. Β') κοι¬ 
νής απόφασης των Υπουργών Προεδρίας της Κυβερνή- 
σεως και Οικονομικών «Αναμόρφωση Συλλογικών Οργά¬ 
νων Γνωμοδοτικής και Αποφασιστικής αρμοδιότητας του 
ΥπουργείουΟικονομικών». 

3. Την από 26 Μαρτίου 1999 έκθεση της Επιτροπής Κα¬ 
θορισμού των Ορίων του αιγιαλού και παραλίας και θέσε¬ 


ων αμμοληψίας, που καθόρισε τα όρια του αιγιαλού και 
παραλίας στην περιοχή «Αγ. Ερμιόνη» Κοινότητας Θυμια- 
νών, Δήμου Αγ. Μηνά Νήσου Χίου Ν. Χίου και το από Δε¬ 
κέμβριο 1998 Τοπογραφικό Διάγραμμα, σε κλίμακα 
1:500, του Δημήτρη Ζαφειρούλη, Τοπογράφου Μηχανι¬ 
κού που ελέγχθηκε την 13 Ιανουάριου 1999 για την ακρί¬ 
βεια της αποτύπωσης από την Λεμονιά Δημητράκη Τοπο¬ 
γράφο Μηχανικό ΠΕ/Δ υπάλληλο της Κτηματικής Υπηρε¬ 
σίας Δημοσίου και θεωρήθηκε από τον Παντελή Σαλιάρη, 
Πολιτικό Μηχανικό, Προϊστάμενο της Τ.Υ.Δ.Κ. Ν. Χίου, 
στις 26 Μαρτίου 1999. * 

4. Την σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 544.5/297/99/Αριθ. Σχ. 
541/15.4.99 έγγραφό του. 

5. Την με αριθ. πρωτ. 1087903/1481/0006Β/288.97 από¬ 
φαση του Υπουργού Οικονομικών περί «μεταβίβασης αρ¬ 
μοδιοτήτων στους Προϊσταμένους των Περιφερειακών 
Υπηρεσιών του Υπουργείου Οικονομικών πλην Γ.Λ.Κ. και 
Γ.Χ.Κ.», αποφασίζουμε: 

Επικυρώνουμε την από 26 Μαρτίου 1999 έκθεση της 
Επιτροπής Καθορισμού των Ορίων του Αιγιαλού και Πα¬ 
ραλίας και θέσεων αμμοληψίας, που καθόρισε τα όρια του 
αιγιαλού και της παραλίας στην περιοχή «Αγ Ερμιόνη» 
Κοιν. Θυμιανών, Δήμου Αγ. Μηνά Νήσου Χίου Ν. Χίου, και 
το από Δεκέμβριο 1998 Τοπογραφικό Διάγραμμα, με κλί¬ 
μακα 1:500, του Δημήτρη Ζαφειρούλη - Τοπογράφου Μη¬ 
χανικού που ελέχθηκε την 13.1.1999 για την ακρίβεια της 
αποτύπωσης από την Λεμονιά Δημητράκη - Τοπογράφο 
Μηχανικό ΠΕ/Δ υπάλληλο της Κτηματικής Υπηρεσίας Δη¬ 
μοσίου και θεωρήθηκε από τον Παντελή Σαλιάρη, Πολιτι¬ 
κό Μηχανικό, Προϊστάμενο της Τ.Υ.Δ.Κ. Ν. Χίου, στις 
26.3.99 επί του οποίου η παραπάνω Επιτροπή καθόρισε 
τα όρια του αιγιαλού με κόκκινη γραμμή στην περιοχή 
«Αγ. Ερμιόνη» Κοινότητας Θυμιανών Δήμου Αγ. Μηνά Νή¬ 
σου Χίου, Νομού Χίου. 

Η απόφαση αυτή, με την Έκθεση της Επιτροπής και το 
Τοπογραφικό Διάγραμμα να δημοσιευθούν στην Εφημε¬ 
ρίδα της Κυβερνήσεως. 

Αθήνα, 4 Μαΐου 1999 
Με εντολή Υπουργού 

Ο Γενικός Διευθυντής Δημόσιας Περιουσίας 
και Εθνικών Κληροδοτημάτων 
ΠΑΝ. ΠΙΛΑΤΗΣ 

ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 
(Άρθρο 74 Π.Δ 636/77) 

Για τον καθορισμό για πρώτη φορά των ορίων του αι- 
γιαλού και της παραλίας στην περιοχή «Αγ. Ερμιόνη» Κοι¬ 
νότητας Θυμιανών Δήμου Αγ. Μηνά Νομού Χίου της Νή¬ 
σου Χίου. 

Στη Χίο σήμερα 26 Μαρτίου 1999 οι υπογεγραμμένοι: 

1. Τσούρος Νικόλαος - Εφοριακός ΠΕ/Α - Αναπληρωτής 
Προϊστάμενος της Κτηματικής Υπηρεσίας Δημοσίου Ν. 
Χίου, ως Πρόεδρος. 

2. Δημητράκη Λεμονιά - Τοπογράφος μηχανικός ΠΕ/Δ - 
υπάλληλος της Κτηματικής Υπηρεσίας Δημοσίου Ν. Χίου, 
ως μέλος. 

3. Χρόνης Αναστάσιος - Αντιπλοίαρχος Λ.Σ. - Κεντρικός 
Λιμενάρχης Χίου, ως μέλος, αποτελούντες την επιτροπή 
καθορισμού των ορίων Αιγιαλού - Παραλίας, ορισθέντες 
δια της υπ’αριθμ. 1032211/612/6.3.98 απόφασης Γενικού 
Διευθυντή Δημόσιας Περιουσίας και Εθνικών Κληροδο¬ 
τημάτων του Υπουργείου Οικονομικών, δυνάμει του άρ¬ 
θρου 74 του Π.Δ. 636/77, συγκληθείσα ύστερα από πρό¬ 
σκληση του Προέδρου της Επιτροπής, μεταβήκαμε στην 
προαναφερθείσα περιοχή στις 13 Ιανουάριου 1999, 

Λαβόντες υπ’ όψη: 

1. Την από 16 Δεκεμβρίου 1998 αίτηση της Νομαρχια¬ 
κής Αυτοδιοίκησης Χίου δια της οποίας ζητείται ο καθορι¬ 
σμός των ορίων του αιγιαλού - παραλίας στην ανωτέρω 
περιοχή. 

2. Το από Δεκέμβριο 1998 Τοπογραφικό και Υψομετρι¬ 
κό διάγραμμα του Δημήτρη Ζαφειρούλη Διπλ. Τοπογρά¬ 
φου μηχανικού, μέλος Τ.Ε.Ε. με αριθ. μητρώου 39453 και 
ΑΦΜ 029006522 Δ.Ο.Υ.Χάίδαρίου, σε δύο πινακίδες, σε 
κλίμακα 1:500, που ελέγχθηκε για την ακρίβεια της απο¬ 
τύπωσης στις 13.1.1999 από τη Δημητράκη Λεμονιά - Το- 
πογράφο μηχανικό ΠΕ/Δ της Κτηματικής Υπηρεσίας Δη¬ 
μοσίου και θεωρήθηκε στις 26.3.99 από τον Προϊστάμενο 
της Τ.Υ.Δ.Κ Ν. Χίου Παντελή Σαλιάρη Πολιτικό μηχανικό 
ΠΕ/Αβ, όπως το άρθρο 20 του Ν. 719/77 ορίζει. 

3. Τις διατάξεις του Α.Ν. 2344/40, όπως αυτός τροπο¬ 
ποιήθηκε και ισχύει σήμερα. 

4. Την αντίληψη που σχηματίσαμε από την επιτόπια με¬ 
τάβασή μας περί του πλάτους της βρέχόμενης ζώνης της 
ξήρας και των λοιπών συναφών στοιχείων ήτοι: 

α) Περιγραφή μορφολογίας εδάφους: Η περιοχή είναι 
βραχώδης στο μεγαλύτερο μήκος της ακτογραμμής με 
ψαμιτική σύσταση και ημιπεδινή στον οικισμό. Η κλίσητου 
εδάφους είναι μικρή. Η πολύχρονη διάβρωση του ψαμίτη 
έχει δημιουργήσει αμμώδη ακτή πολύ μικρού πλάτους. Η 
βλάστηση που υπάρχει περιλαμβάνει καλωπιστικά δέ¬ 
ντρα (αλμυρίκια) και ελάχιστους θάμνους. 

Υπάρχουν κτίσματα σ’ όλο το μήκος της υπό καθορισμό 
περιοχής, τα οποία σύμφωνα με μαρτυρίες υφίστανται 
από το 1910 για την εξυπηρέτηση των ψαράδων του οικι¬ 
σμού. 

Είναι δε χαρακτηρισμένος οικισμός προ του 1923. 

Στο χώρο του αιγιαλού και συγκεκριμένα στο χώρο του 
αλιευτικού καταφυγίου έχει γίνει πρόσχωση μικρού σχε¬ 
τικά πλάτους για την εξυπηρέτηση των ψαράδων, που μα¬ 


ζί με τον τουρισμό αποτελούν την κύρια πηγή εσόδων των 
κατοίκων της περιοχής. 

Δεν υπάρχουν ενδείξεις και μαρτυρίες που να δείχνουν 
την ύπαρξη παλαιού αιγιαλού. 

β) Κατάσταση ακτής: Η κατάσταση της ακτής είναι βρα¬ 
χώδης με διαβρώσεις περιορισμένου χαρακτήρα. 

γ. Κατάσταση θαλασσίου χώρου: Ο θαλάσσιος χώρος 
έχει βάθος της τάξης των 3 - 4 μέτρων για απόσταση 50 
60 μέτρα από την ακτή, μετά βαθαίνει στα 11 μέτρα και 
φτάνει στο βάθος των 24 - 27 μέτρων. 

Η σύστασή του είναι βραχώδης όμοια με την κατάστα¬ 
ση της ακτής. 

Ύφαλοι και ξέρες δεν υπάρχουν. Το ανάπτυγμα του πε- 
λάγους είναι μικρό εξ αιτίας του προσανατολισμού και 
της θέσης της περιοχής. 

δ. Παλίρροιες δεν παρατηρούνται. Τα θαλάσσια ρεύμα¬ 
τα που υπάρχουν, έχουν διεύθυνση από Νότο προς βορ- 
ριά και έχουν μικρή ένταση της τάξης του 0,5 μίλι/ώρα. 

ε. Επικρατούσες καιρικές συνθήκες: Επικρατούν οι 
ίδιες καιρικές συνθήκες που επικρατούν σ’ όλο το Β.Α. Αι¬ 
γαίο. Οι επικρατούντες άνεμοι έχουν Β.Α. διεύθυνση και η 
έντασή τους δεν ξεπερνά τα 8 ΒΕΑΙΙΡΟΒΤ5, που όμως 
συγκεκριμένα στην υπό χάραξη περιοχή σπάει στα 6 
ΒΕΑΙΙΡΟΒΤ5, εξ αιτίας της μορφολογίας της ακτής 
(ύπαρξη μικρών φυσικών κόλπων). 

Η υπό χάραξη περιοχή είναι επίσης εκτεθειμένη στους 
Ν.Α. ανέμους (Σορόκος), η ένταση των οποίων δεν ξεπερ¬ 
νά τα 8 ΒΕΑυΡΟΒΤδ. 

Το ύψος του κύματος είναι μέτριο, εξαιτίας του μικρού 
αναπτύγματος του πελάγους. 

5. Τους τίτλους ιδιοκτησίας των ιδιοκτητών που βρίσκο¬ 
νται σ’ όλο το μήκος της υπό χάραξης περιοχής και βρί¬ 
σκονται στο Κοινοτικό Κατάστημα του Δήμου Αγ. Μηνά. 

6. Τις υποδείξεις του Γ.Ε.Ν. σύμφωνα με το αριθμ. Φύλ¬ 
λου 544.5/178/99 Αριθμ. Σχεδ. 306/5 - Μάρτη - 1999 έγ¬ 
γραφό του. 

Εν όψει των προαναφερθέντων η Επιτροπή, αποφασί¬ 
ζει: 

1. Καθορίζει επί του προαναφερθέντος Τοπογραφικού 
Διαγράμματος: 

α) Την οριογραμμή Αιγιαλού με κόκκινη συνεχή πολυ¬ 
γωνική γραμμή 1,2, 3, 4, 5, 6,7,8,9, 10, 11, 12,13,14, 15, 
16, 17, 18, 19, 20,21,22, 23, 24,25, 26, 27,28, 29, 30 της 
οποίας οι κορυφές εξασφαλίζονται με ορθογώνιες συ- 
νταταγμένες από το Κρατικό Τριγωνομετρικό Δίκτυο. 

β. Την οριογραμμή της Παραλίας με κίτρινη συνεχή πο¬ 
λυγωνική γραμμή 1',2',3',4',5',6',7',8',9', ΙΟ', 1Τ, 12', 13', 
14', 15', 16', 17', 18', 19', 20', 21', 22', 23', 24', 25', 26', 27', 
28', 29', 30'. Παράλληλη της οριογραμμής του Αιγιαλού σε 
σταθερή απόσταση 10 μέτρων. 

Η Επιτροπή έκρινε ότι το πλάτος της παραλίας που κα¬ 
θορίστηκε σ’ όλο το μήκος, εξυπηρετεί τους σκοπούς της 
παραγράφου 1 του άρθρου 7του Α.Ν. 2344/40. 

γ. Αποφαίνεται ότι δεν υφίσταται Παλαιός αιγιαλός στην 
υπό χάραξη περιοχή. 

Ο Πρόεδρος Τα Μέλη 

ΝΙΚΟΣ ΤΣΟΥΡΟΣ ΛΕΜΟΝΙΑ Π. ΔΗΜΗΤΡΑΚΗ 
ΑΝΑΣΤΑΣΙΟΣ Θ. ΧΡΟΝΗΣ 

Π ΟΛΟΕΔΟΜ ΙΑ 

ΑΝΑΚΟΙΝΩΣΕΙΣ 

( 2 ) 

Ειδοποίηση της γενομένης παρακαταθέσεως αποζημιώ- 
σεως λόγω προσκυρώσεως τμήματος εκτάσεως κείμε¬ 
νης εις την περιφέρειαν του Δήμου Χαϊδαρίου Αττικής. 

Δια της υπ’ αριθμ. 114/1977 πράξεως προσκυρώσεως 
και αναλογισμού λόγω ρυμοτομίας ιδιοκτησιών κειμένων 
επί των οδών Βασ. Γεωργίου νυν ονομαζομένης Αγωνι¬ 
στών Στρατοπέδου Χαϊδαρίου και Αγίου Γεωργίου μεταξύ 
των υπ’ αριθμ. 227 -100 και 217 Ο.Τ. της περιφέρειας του 
Δήμου Χαϊδαρίου κηρωθείσης δια της υπ’ αριθμ. 
890/58/1978 αποφάσεωςτου Νομάρχου Δυτικού Διαμερί¬ 
σματος Αττικής και επικυρωθείσης τελικώς δια της υπ’ 
αριθμ. 23961/11885/9.9.1980 αποφάσεως τςη Δ/νσεως 
Οικισμού Υπουργείου Χ.Π.Π., διετάχθει η προσκύρωση εις 
την ιδιοκτησία των εικαζομένων ως ιδιοκτητών αυτής Ευ¬ 
στρατίου Μιχαήλ Δεληνικόλα, Δημητρίου Μιχαήλ Δεληνι- 
κόλα, Άννας χήρας Μιχαήλ Δεληνικόλα το γένος Στρατή 
Χατζητσακίρη, Κυριάκου Μιχαήλ Δεληνικόλα και Σταύρου 
Μιχαήλ Δεληνικόλα και των κυρίων νομέων και κατόχων 
αυτής Ευστρατίου Μιχαήλ Δεληνικόλα, Άννας θυγ Δημη¬ 
τρίου Δεληνικόλα ήδη συζύγου Δημητρίου Σταματέλη, Μι¬ 
χαήλ Δημητρίου Δελινικόλα, Παναγιώτου Δημητρίου Δε¬ 
ληνικόλα, Αφροδίτης θυγ. Δημητρίου Δεληνικόλα ήδη 
συζ. Νικολάου Κωνσταντοπούλου, Σταύρου Μιχαήλ Δελη¬ 
νικόλα, Σωτηρίου Σταύρου Δεληνικόλα, Μιχαήλ Σταύρου 
Δεληνικόλα, Ελένης συζ. Σταύρου Δεληνικόλα το γένος 
Γεωργίου Βουβούλη, Κυριάκου Μιχαήλ Δεληνικόλα, Μι¬ 
χαήλ Κυριάκου Δεληνικόλα, Άννας θυγ. Κυριάκου Δεληνι¬ 
κόλα, οι οποίοι κατέστησαν κύριοι νομείς και κάτοικοι αυ¬ 
τής ως εξής: 

1. Ευστράτιος Μιχαήλ και της Άννας Δεληνικόλας εν μέ- 
ρει δυνάμει του υπ’ αριθ. 2242/1989 συμβολαίου της 
συμ/φου Αθηνών Φωτεινής Ψωμάδη - Βίδρου και εν μέρει 
δυνάμει του υπ’ αριθ. 17259/1977 συμβολαίου του 
συμ/φου Αθηνών Σωτηρίου Μεντζέλου και εν συνδυασμώ 
προς το υπ’ αριθ. 2251/1989 συμβολαίου της συμ/φου 
Αθηνών Φωτεινής Ψωμάδη- Βίδρου νομίμως μεταγεγραμ- 
μένων εις τα βιβλία των μεταγραφώντου Δήμου Αθηναίων. 

2. α) Άννα θυγ. Δημητρίου και της Γεωργίας Δεληνικόλα 
ήδη συζ. Δημητρίου Σταματέλη. 

β) Μιχαήλ Δημητρίου και της Γεωργίας Δεληνικόλα. 

γ) Παναγιώτης Δημητρίου και της Γεωργίας Δεληνικόλα 
και 

δ) Αφροδίτη θυγ. Δημητρίου και της Γεωργίας Δεληνι¬ 
κόλα εις τους οποίους περιήλθεν δυνάμει του υπ’ αριθ. 
4519/1995 συμβολαίου της συμ/φου Αθηνών Φωτεινής 
Ψωμάδη - Βίδρου, νομίμως μεταγεγραμμένου εις τα βι¬ 
βλία των μεταγραφών του Δήμου Χαϊδαρίου. 

3. α) Σταύρος Μιχαήλ και της Άννας Δεληνικόλας εν μέ- 
ρει δυνάμει του υπ’ αριθμ. 2242/1989 συμβολαίου της 
συμ/φου Αθηνών Φωτεινής Ψωμάδη - Βίδρου και εν μέρει 
δυνάμει του υπ’ αριθ. 17259/1977 συμβολαίου του 
συμ/φου Αθηνών Σωτηρίου Μεντζέλου και εν συνδυασμώ 
προς το υπ’ αριθ. 2251/1989 συμβολαίου της συμ/φου 
Αθηνών Φωτεινής Ψωμάδη - Βίδρου νομίμως μεταγε- 
γραμμένων εις τα βιβλία των μεταγραφών του Δήμου Αθη¬ 
ναίων. 

4. α) Σωτήριος Σταύρου και της Ελένης Δεληνικόλας. 


β) Μιχαήλ Σταύρου και της Ελένης Δεληνικόλας και 

γ) Ελένη συζ. Σταύρου Δεληνικόλα το γένος Γεωργίου 
και Αικατερίνης Βουβούλη εις τους οποίους περιήλθεν δυ¬ 
νάμει του υπ’ αριθ. 3704/1993 συμβολαίου της συμ/φου 
Αθηνών Φωτεινής Ψωμάδη - Βίδρου νομίμως μεταγεγ- 
γραμμένου εις τα βιβλία των μεταγραφών του Δήμου Χαϊ- 
δαρίου. 

5. α) Κυριάκος Μιχαήλ και της Άννας Δεληνικόλας εν μέ- 
ρει δυνάμει του υπ’ αριθ. 2242/1989 συμβολαίου της 
συμ/φου Αθηνών Φωτεινής Ψωμιάδη - Βίδρου και εν μέρει 
του υπ’ αριθ. 17259/1977 συμβολαίου του συμ/φου Αθη¬ 
νών Σωτηρίου Μεντζέλου και εν συνδυασμώ προς το υπ’ 
αριθ. 2251/1989 συμβολαίου της συμ/φου Αθηνών Φωτει¬ 
νής Ψωμάδη - Βίδρου νομίμως μεταγεγραμμένων εις τα βι¬ 
βλία μεταγραφών του Δήμου Αθηναίων. 

6. α) Μιχαήλ Κυριάκου και της Σοφίας Δεληνικόλας 

β) Άννα θυγ. Κυριάκου και της Σοφίας Δεληνικόλα εις 
τους οποίους περιήλθεν δυνάμει του υπ’ αριθ. 2849/1990 
συμβολαίου της συμ/φου Αθηνών Φωτεινής Ψωμάδη - Βί¬ 
δρου νομίμως μεταγεγραμμένου εις τα βιβλία των μετα¬ 
γραφών του Δήμου Αθηναίων. 

Της εκ μέτρων τετραγωνικών δέκα επτά (17), οικοπεδι- 
κής εκτάσεως εμφαινομένης εις την ως άνω πράξη υπό 
τους αριθμούς 50-51 - 52 - 50 και εις το συνοδεύον αυτή 
σχεδιάγραμμα, κείμενης παρά την συμβολή των οδών 
Βασ. Γ εωργίου νυν ονομαζομένης Αγωνιστών Στρατοπέ¬ 
δου Χαϊδαρίου και Αγίου Γεωργίου της περιφέρειας του 
Δήμου Χαϊδαρίου - Αττικής και εις το υπ’ αριθμ. 100 Ο.Τ. 
αυτού, πρώην Δήμου Αθηναίων, και η οποία οικοπεδική 
έκτασις φέρεται εις την μνησθείσα πράξη ως ανήκουσα εις 
τον εικαζόμενο τότε ιδιοκτήτη αυτής Χρήστο Παναγιώτου 
Σαρρή και νυν της Ελένης θυγ. Χρήστου και Αθηνάς Σαρ- 
ρή ήδη συζύγου Θωμά Κούμπου, ή τον αναδειχθησόμενο 
υπό των τακτικών Δικαστηρίων ιδιοκτήτη αυτής. 

Δια της υπ’ αριθ. 585/1980 αποφάσεωςτου Μονομελούς 
Πρωτοδικείου Αθηνών (Διαδικασία Απαλλοτριώσεων) κα- 
θορίσθει προσωρινώς ως τιμή μονάδος αποζημιώσεως 
της εδαφικής εκτάσεως το ποσόν των δραχμών οκτώ χι¬ 
λιάδων (8.000) ανά μ2, και δια τη ν ως άνω οικοπεδική έκτα¬ 
ση εκ 17 μ2, συνολική αποζημίωση δραχμών εκατόν τριά¬ 
κοντα έξ χιλιάδων (ήτοι 8.000 χ 17 = 136.000). 

Κατόπιν της ως άνω αποφάσεως το ποσόν των δραχμών 
136.000 της καθορισθείσης ως άνω αποζημιώσεως, το 
οποίον αντιστοιχεί και αναλογεί εις την ανωτέρω προσκυ- 
ρωτέα εδαφική έκταση οι Ευστράτιος Μιχαήλ Δεληνικό¬ 
λας, Άννα θυγ. Δημητρίου Δεληνικόλα ήδη συζύγου Δη¬ 
μητρίου Σταματέλη, Μιχαήλ Δημητρίου Δεληνικόλας, Πα¬ 
ναγιώτης Δημητρίου Δεληνικόλας, Αφροδίτη θυγ. 
Δημητρίου Δεληνικόλα ήδη συζ. Νικολάου Κωνσταντο- 
πούλου, Σταύρος Μιχαήλ Δεληνικόλας, Σωτήριος Σταύ¬ 
ρου Δεληνικόλας, Μιχαήλ Σταύρου Δεληνικόλας, Ελένη 
συζ. Σταύρου Δεληνικόλα το γένος Γεωργίου Βουβούλη, 
Κυριάκος Μιχαήλ Δεληνικόλας, Μιχαήλ Κυριάκου Δεληνι¬ 
κόλας, Άννα θυγ. Κυριάκου Δεληνικόλα, το κατέθεσαν εις 
το Ταμείον παρακαταθηκών και Δανείων Αθηνών. 

Η εν λόγω κατάθεση εγένετο συμφώνως τω νόμω υπέρ 
του αναγνωρισθησομένου δικαιούχου, εκδοθέντος προς 
τούτο του υπ’ αριθμ. 4624/ της 24.2.1999 γραμματίου συ- 
στάσεως παρακαταθήκης δραχμών 136.000 το οποίον εν 
συνεχεία κατετέθει νομίμως εις την συμ/φο Αθηνών Φω¬ 
τεινή Ψωμάδη - Βίδρου συνταχθείσης προς τούτο της υπ’ 
αριθ. 5954/ της 27.4.1999 πράξεως καταθέσεως γραμμα¬ 
τίου αυτής, η οποία εκοινοποιήθει προς την εις την μνη- 

σθείσα πράξη προσκυρώσεως και αναλογισμού αποζη- 
μιώσεως φερομένη ως νυν ιδιοκτήτρια κατά τα ανωτέρω 
Ελένη θυγ. Χρήστου Σαρρή ήδη σύζυγος Θωμά Κούμπου 
δυνάμει της υπ’ αριθ. 2894γ/ της 7.5.1999 εκθέσεως επι- 
δόσεως του Δικαστικού Επιμελητού του Πρωτοδικείου 
Αθηνών Λ. Κουντούρη. 

Περί της ούτω προσωρινώς καθορισθείσης και κατατε- 
θείσης αποζημιώσεως οι ανωτέρω Ευστράτιος Μιχαήλ Δε- 
ληνικόλας, Άνναθυγ. Δημητρίου Δεληνικόλαήδη συζύγου 
Δημητρίου Σταματέλη, Μιχαήλ Δημητρίου Δεληνικόλας, 
Παναγιώτης Δημητρίου Δεληνικόλας, Αφροδίτη θυγ. Δη¬ 
μητρίου Δεληνικόλα ήδη συζ. Νικολάου Κωνσταντινοπού- 
λου, Σταύρος Μιχαήλ Δεληνικόλας, Σωτήριος Σταύρου 


Δεληνικόλας, Μιχαήλ Σταύρου Δεληνικόλας, Ελένη συζ. 
Σταύρου Δεληνικόλα το γένος Γεωργίου Βουβούλη, Κυ¬ 
ριάκος Μιχαήλ Δεληνικόλας, Μιχαήλ Κυριάκου Δεληνικό¬ 
λας, Άννα θυγ. Κυριάκου Δεληνικόλα ειδοποιούν την φε¬ 
ρομένη ως δικαιούχο Ελένη θυγ. Χρήστου Σαρρή ήδη σύ¬ 
ζυγος Θωμά Κούμπου, ως και πάντα τρίτον αξιούντα 
δικαιώματα, επί σκοπώ όπως καταλάβουν ακωλύτως το 
ανωτέρω οικοπεδικόν τμήμα συμφώνως τω νόμω. 

(Αριθ. διπλ. εισπρ. ΔΟΥ Χαϊδαρίου 2007099/19.5.99). 

Αθήνα, 19 Μάίου 1999 

